The Last of the Mohicans (cinta de 1992)

:*Iste articlo ye sobre una cinta de western epico d'aventuras dramatico romantico belico de l'anyo 1952; ta atros usos, se veiga *'The Last of the Mohicans (desambigación)***.


***The Last of the Mohicans*** (títol orichinal en [[Idioma anglés|anglés]], en [[Idioma aragonés|aragonés]] ***O zaguero d'os mohicanos***, estrenada en [[Aragón]] con o suyo títol traduciu enta lo [[Idioma castellano|castellano]] como ***El último mohicano**'') ye una [[cinta]] de [[cine estausunidense]] de [[cine de western]] [[Cine epico|epico]] d'[[Cine d'aventuras|aventuras]] [[Cine de drama|dramatico]] [[Cine de romance|romantico]] [[Cine belico|belico]] estrenada l'anyo [[1992]], dirichida por [[Michael Mann]] seguntes un [[guión adaptau]] por él mesmo y por [[Christopher Crowe]] (basau en a [[novela]] ''[[The Last of the Mohicans]]'', publicada por [[James Fenimore Cooper]] l'anyo [[1826]]) y en a [[cinta]] ''[[The Last of the Mohicans (cinta de 1936)|The Last of the Mohicans]]'', de [[Philip Dunne]] de l'anyo [[1936]]), con una [[banda sonora orichinal]] de [[Trevor Jones]] y [[Randy Edelman]], una [[dirección de fotografía]] de [[Dante Spinotti]] y una [[producción cinematografica]] de [[Michael Mann]] y [[Hunt Lowry]] ta la [[productora cinematografica]] [[Morgan Creek Productions]]. Fan parte de l'[[elenco]] d'[[actor]]s d'a cinta [[Daniel Day-Lewis]], [[Madeleine Stowe]], [[Russell Means]], [[Eric Schweig]], [[Jodhi May]], [[Steven Waddington]], [[Wes Studi]], [[Maurice Roëves]], [[Patrice Chéreau]], [[Edward Blatchford]], [[Terry Kinney]], [[Tracey Ellis]], [[Dennis Banks]], [[Pete Postlethwaite]], [[Colm Meaney]], [[Mac Andrews]], [[Malcolm Storry]], [[David Schofield]], [[Eric D. Sandgren]], [[Mark Edrys]], [[Tim Hopper]], [[Jared Harris]], [[Sebastian Roché]] y [[Curtis Gaston]], entre d'atros.

En esclatar en [[1757]] a [[Guerra franco-india]] entre lo [[Reino Uniu]] y lo [[Reino de Francia]], lo [[Mohicanos|mohicano]] Chingachgook viacha por o norte d'o estau de [[Nueva York (estau)|Nueva York]] con su fillo Uncas y su fillo adoptivo blanco Uello de Falcón. En plegar enta casa d'uns amigos conoixen que ha esclatau a guerra y que l'[[exercito britanico]] quiere incorporar a la milicia territorial a las suyas fuerzas ta luitar contra l'[[exercito francés]] y los suyos aliaus indios. A mayor parte d'os colonos y d'os indios amigos acceptan integrar-se en l'exercito, pero no lo fan os mohicanos ni tampoco Chingachgook y sus fillos, que deciden marchar a cazar enta lo territorio de [[Kentucky]]. A la vegada, lo comandant britanico Duncan Heyward plega enta [[Albany (Nueva York)|Albany]] y recibe la misión d'escoltar a las dos fillas (Cora y Alice) d'o coronel Munro enta [[Fort William Henry]], a on se i troba. Heyward demana a Cora que se case con él, pero ista li demana tiempo ta pensar-lo. Qui ha de guiar a lo grupo enta lo coronel Munro ye Magua, que aparenta estar un [[Mohawks|mohawk]] pero en realidat ye un [[Hurons|hurón]] a qui los mohawks heban feito esclavo y que odia bien fundament a lo coronel Munro, en estar o culpable d'as suyas desgracias, y ha churau matar a la suya descendencia. Cuan son de camín, padeixen un ataque d'os hurons, que los exterminan a toz, pero de rapiconte plegan Chingachgook y sus fillos, que salvan a las mesachas y a lo comandant Heyward. Cuan los levan debant d'o coronel, iste se troba setiau por os franceses y no accepta deixar marchar a la milicia ta defender as suyas familias y propiedaz, pero a la fin ha de reblar debant d'os franceses. Pero cuan marchan de tornada enta lo sud, os britanicos y las milicias padeixen un ataque, morindo totz menos la familia de Chingachgook, que consiguen salvar a vida d'as dos mesachas, encara que han cayiu presoneras, igual que lo comandant Heyward. Uello de Falcón, que s'ha enamorau de Cora, y Uncas, que s'ha enamorau de Alice, estando toz dos correspondius, marchan ta salvar a vida d'os tres presoneros.

A cinta s'ambienta en [[1757]] mientres a [[Guerra franco-india]] en [[Albany (Nueva York)|Albany]] y atros puestos de l'estau de [[Nueva York (estau)|Nueva York]]; y las suyas escenas se filmoron en [[Asheville]], [[Chimney Rock (Carolina d'o Norte)|Chimney Rock]], [[Weaverville (Carolina d'o Norte)|Weaverville]] y atros puestos de [[Carolina d'o Norte]] (incluyindo-ie la [[Selva Nacional Pisgah]], la [[Selva Estatal DuPont]] y las [[Montanyas Blue Ridge]]).

''The Last of the Mohicans'' ye una cinta que ha recibiu cuantos [[Lista de premios cinematograficos|premios]] y nominacions, en destacando un [[Premio Oscar a lo Millor Soniu]] en [[1993]] mientres a [[65ena edición d'os Premios Oscar|65<sup>ena</sup> edición]] d'os [[Premios Oscar]]; dos [[Premios BAFTA]] ([[Premio BAFTA a la Millor Fotografía|Millor Fotografía]] y [[Premio BAFTA a lo Millor Maquillache y Peluquería|Millor Maquillache y Peluquería]]) y atras cinco nominacions ([[Premio BAFTA a lo Millor Actor|Millor Actor]], [[Premio BAFTA a lo Millor Disenyo de Vestuario|Millor Disenyo de Vestuario]], [[Premio BAFTA a la Millor Banda Sonora|Millor Banda Sonora]], [[Premio BAFTA a lo Millor Disenyo de Producción|Millor Disenyo de Producción]] y [[Premio BAFTA a lo Millor Soniu|Millor Soniu]]) en [[1993]] mientres a [[46ena edición d'os Premios BAFTA|46<sup>ena</sup> edición]] de ditos premios; y una nominación a lo [[Premio Globo d'Oro a la Millor Banda Sonora Orichinal]] tamién en 1993 mientres a [[50ena edición d'os Premios Globos d'Oro|50<sup>ena</sup> edición]] d'os [[Premios Globos d'Oro]].

== Elenco ==


== Se veiga tamién ==
* [[Cine en 1992]].
* [[Cintas de 1992]].

== Referencias ==


== Vinclos externos ==
*  [https://www.imdb.com/title/tt0104691/ ''The Last of the Mohicans''] en [[Internet Movie Database]].
*  [https://catalog.afi.com/Catalog/moviedetails/59295 ''The Last of the Mohicans''] en l**American Film Institute Catalog* de l*'American Film Institute''.